Bhakti Marga Slovensko

Bratislavská sangha
2023-09-04 16:00 - 23:00 (Europe/Helsinki) | Chillout Garden, Gunduličova 4, Bratislava
„Ak chcete duchovne rásť, buďte v spoločnosti sattvických ľudí, sanghy.“ – Paramahamsa Vishwananda
Na ceste Bhakti Marga vždy nájdete priateľa a podporu. V Bratislave sa pravidelne stretáva komunita ľudí, s ktorými sa môžete spojiť a stať sa jej súčasťou. Každý pondelok od 16.00 do 23.00 hod. sa môžete pridať v čajovni Chillout Garden, na Gunduličovej 4.
Kontaktná osoba:
Nandagopaldas
Ján Krupčík
j.krupcik@gmail.com
+421 944 256 333

Študijné kruhy Šrímad Bhagavad Gíty – Zázrivá
2023-09-02 21:00 - 22:00, 2023-08-19 21:00 - 22:00, 2023-08-05 21:00 - 22:00, 2023-07-22 21:00 - 22:00, 2023-07-08 21:00 - 22:00 | Zázrivá, Slovakia (Slovak Republic)
Šrímad Bhagavad Gítá je jednou z najstarších svätých kníh na svete. Obsahuje priame slovo Boha, vypovedané pre ľudstvo, bez ohľadu na náboženstvo, či tradíciu. Názov Šrímad Bhagavad Gítá doslovne znamená Pieseň Boha. Boh bol adresovaný toľkými menami v histórii, ale dnes, v tomto období ho Paramahamsa Šrí Svámí Vishwananda nazýva láska. Pre bhaktu je Boh všetkým. Je naším priateľom, otcom, matkou, milencom, synom, ale nech už sa navonok javí akokoľvek, predovšetkým je láskou. Je a vždy aj bolo želaním Paramahamsu Vishwanandu zjednotiť ľudstvo, spojiť ľudí z rôznych kútov sveta v mene univerzálnej lásky. V tomto duchu Paramahamsa Vishwananda nazval túto knihu, jeho osobný komentár, Pieseň lásky.
Filozofia a učenie Šrímad Bhagavad Gíty sú ústredné v ľudskom živote. Gítá nám dáva pokyny ako žiť každý deň v božstve a v službe Bohu a jeho stvoreniu. Dosahuje to tým, že učí skutočné vedomosti, vieru, oddanosť, odovzdanosť, odpútanosť a upustenie od očakávaní a vlastníctva svojho konania. Je to v ostrom kontraste so životmi, ktoré sme zvyknutí viesť. Dnešný svet je plný neustálej túžby po materiálnom bohatstve, zmyslových pôžitkoch, individualizme a egoizme. To nepochybne vedie k utrpeniu a nešťastiu, pretože nekonečná jama túžob pohltí ľudstvo, lebo si nie je vedomé lásky obsiahnutej v každej živej bytosti, ktorá nás zjednocuje. Život je neustály boj medzi silami spravodlivosti a nespravodlivosti. V Gíte je to dokonale ukázané trápením Ardžunu, najdrahšieho oddaného Bhagavána Šrí Krišnu. My všetci sme Ardžunovia stratení v živote, hľadajúci cestu k večnému šťastiu a naplneniu nášho skutočného zmyslu života. Na šťastie žijeme v dobe, kedy niekoľko majstrov, stelesnení samotného božstva prišlo, aby odpovedali na toto volanie. Jedným z takýchto majstrov je Paramahamsa Vishwananda. Máme nesmierne šťastie, že ho tu máme a sme mu nesmierne vďační za všetko, čo pre ľudstvo robí.
Šrímad Bhagavad Gítá funguje ako maják na brehoch Vaikunthy, vedie stratených námorníkov z mora ilúzie do bezpečia. Jej svetlo rozptýli tie najtmavšie rohy našej bytosti a dá nám nesmiernu milosť priblížiť sa Pánovi v našich srdciach. Ale ako to už je s akýmkoľvek učením, čas a nespôsobilá myseľ ho môže prekrútiť a nesprávne pochopiť, čo je v ňom obsiahnuté. Z tohto dôvodu sa Pán neustále manifestuje na Zemi vo forme Gurua, aby oživil skutočnú esenciu Gíty, aby ukázali jednoduchosť Bhagavánovho posolstva. Gítá je knihou seba objavovania a cesty k nášmu skutočnému ja. Chceme vás podnietiť v tom, aby ste nekonali nevedome a s pýchou a aby ste sa vydali na túto cestu s nami. Je to nebezpečná cesta plná pascí, či už vnútorných, či vonkajších. Prijmite útočisko pri lotosových nohách Gurua a nechajte sa viesť k brehom Vaikunthy v pravý čas.
V 18. kapitole, 72. verši Šrí Krišna hovorí: „Dával si pozor? Ó Ardžuna, so sústredenou mysľou? Rozptýlila sa tvoja nevedomosť zapríčinená nevedomosťou?
Nech je naša ilúzia a nevedomosť transformovaná na bhakti a lásku k bohu z milosti Šrí Krišnu a Paramahamsu Šrí Svámiho Vishwanandu.

Bratislavská sangha
2023-08-28 16:00 - 23:00, 2023-08-21 16:00 - 23:00, 2023-08-14 16:00 - 23:00, 2023-08-07 16:00 - 23:00, 2023-07-31 16:00 - 23:00, 2023-07-24 16:00 - 23:00, 2023-07-17 16:00 - 23:00 | Chillout Garden, Gunduličova 4, Bratislava
„Ak chcete duchovne rásť, buďte v spoločnosti sattvických ľudí, sanghy.“
Paramahamsa Vishwananda
Na ceste Bhakti Marga vždy nájdete priateľa a podporu. V Bratislave sa pravidelne stretáva komunita ľudí, s ktorými sa môžete spojiť a stať sa jej súčasťou. Každý pondelok od 16.00 do 23.00 hod. sa môžete pridať v čajovni Chillout Garden, na Gunduličovej 4.
Kontaktná osoba:
Nandagopaldas
Ján Krupčík
j.krupcik@gmail.com
+421 944 256 333

Kurz Bhagavad Gíty, Kapitola 4. – Cesta vedomostí
2023-08-27 10:00 - 12:30 | Zoom – videokonferencia | Ako sa pripojím k zoom videohovoru?
Pred tisíckami rokov bolo na obrovskom bojovom poli uprostred chaosu, neistoty a strachu ľudstvu dané najvyššie poznanie, známe ako Bhagavad Gítá.
Toto poznanie je aktuálne aj v súčasnom svete, v súčasných podmienkach, pre súčasných ľudí. Pozývame vás na spoločné prechádzanie jednotlivými kapitolami Bhagavad Gíty s komentármi Paramahamsu Vishwanandu. Každý mesiac si prejdeme jednu kapitolu. Veľkou výhodou pre každého bude, ak bude mať danú kapitolu prečítanú. Môžete si tiež pripraviť svoje otázky, ktoré potrebujete zodpovedať alebo si vyjasniť. Vítaní sú, samozrejme, aj tí, ktorí ju ešte nečítali.
Štvrtá kapitola začína tým, že Krišna hovorí, ako pôvodne učil starovekú múdrosť karma-jogy boha Slnka, časom sa na ňu zabudlo a až teraz je opäť oživovaná. Krišna tu prejavuje svoju identitu avatára, Boha, ktorý sa inkarnoval na Zem. Tiež sa dozvieme niečo viac o karma-joge, čo karmu vyvoláva, čo má karmické dôsledky. Ako s tým súvisí túžba? Krišna tiež opisuje ohňový obetný obrad, jagňu, ktorú môžeme vnímať aj ako vnútorný proces zdržanlivosti a obety. O tomto nám porozpráva Saumya Dasi.
Obsah kurzu: Prednáška, otázky a odpovede, diskusia
Kurz je bez registrácie, zadarmo, príspevky sú vítané. (IBAN: [REDACTED], do poznámky napíšte DAR)
Pripojiť sa môžete tu: https://us06web.zoom.us/j/86159587404
Ako sa pripojím k Zoom online videohovoru?
https://bhaktimarga.sk/online-darsan/zoom-tutorial/

Bhakti Marga stan na Yogacampe
2023-08-26 - 2023-08-27 | Trenčín – pláž na ostrove
Milí priatelia, pozývame vás na úžasný prírodný festival, ktorého sa Bhakti Marga zúčastní.
V dňoch 26. – 27. augusta 2023 sa uskutoční už štvrtý ročník festivalu Yogacamp na Ostrove v Trenčíne.
Nechajte sa zlákať príjemnými vibráciami a energiou radosti, lásky a smiechu.
Príďte do nášho stanu započúvať sa do rozhovorov o jogových technikách, zaspievať si krásne, mocné mantry, rozvibrovať sa zvukom óm. Dozviete sa viac o Bhakti Marge, o duchovných technikách, ktoré pomáhajú nájsť vlastnú podstatu bytia. A to všetko v náručí krásnej prírody a rieky Váh.

Kurz Bhagavad Gíty, Kapitola 3. – Pochopenie karma-jogy
2023-08-06 10:00 - 12:30 | Zoom – videokonferencia | Ako sa pripojím k zoom videohovoru?
Pred tisíckami rokov bolo na obrovskom bojovom poli uprostred chaosu, neistoty a strachu ľudstvu dané najvyššie poznanie, známe ako Bhagavad Gítá.
Toto poznanie je aktuálne aj v súčasnom svete, v súčasných podmienkach, pre súčasných ľudí. Pozývame vás na spoločné prechádzanie jednotlivými kapitolami Bhagavad Gíty s komentármi Paramahamsu Vishwanandu. Každý mesiac si prejdeme jednu kapitolu. Veľkou výhodou pre každého bude, ak bude mať danú kapitolu prečítanú. Môžete si tiež pripraviť svoje otázky, ktoré potrebujete zodpovedať alebo si vyjasniť. Vítaní sú, samozrejme, aj tí, ktorí ju ešte nečítali.
Aj napriek vysvetleniu karma-jogy zostáva Ardžuna zmätený: Ak sa človek musí zrieknuť konania, tak prečo je nútený bojovať? Ardžuna v podstate nevidí rozdiel medzi karmou a karma-jogou. Krišna tiež vysvetľuje rozdiel medzi gňána-jogou – zrieknutím sa všetkých povinností a rozjímaním o átma a karma-jogou – vykonávaním svojich povinností bez pripútanosti. Obe vedú k sebarealizácii, no jedna z nich je jednoduchšia. O tom nám porozpráva Radhi.
Obsah kurzu: Prednáška, otázky a odpovede, diskusia
Kurz je bez registrácie, zadarmo, príspevky sú vítané. (IBAN: [REDACTED], do poznámky napíšte DAR)
Pripojiť sa môžete tu: https://us06web.zoom.us/j/86159587404
Ako sa pripojím k Zoom online videohovoru?
https://bhaktimarga.sk/online-darsan/zoom-tutorial/

Stretnutie levickej sanghy
2023-07-02 10:00 - 18:00 | Levice, Levice, Levice
Levická sangha vás srdečne pozýva na spoločné stretnutie v chrámovej záhrade. Príďte si s nami užiť deň a stráviť spolu čas. Či už ste z Levíc, okolia, či diaľky, tešíme sa na vás.

Program:
10.00 Guru-púdžá, jagňa, satsang
Registrácia nie je nutná
Viac informácií:
jedlo je zabezpečené (za príspevok)
chram@bhaktimarga.sk
alebo 0948 109 927 (Radhi)

Kurz Bhagavad Gíty, kapitola 2
2023-06-25 10:00 - 12:30 | Zoom – videokonferencia | Ako sa pripojím k zoom videohovoru?
Večná podstata duše
Pred tisíckami rokov bolo na obrovskom bojovom poli uprostred chaosu, neistoty a strachu ľudstvu dané najvyššie poznanie, známe ako Bhagavad Gítá.
Toto poznanie je aktuálne aj v súčasnom svete, v súčasných podmienkach, pre súčasných ľudí. Pozývame vás na spoločné prechádzanie jednotlivými kapitolami Bhagavad Gíty s komentármi Paramahamsu Vishwanandu. Každý mesiac si prejdeme jednu kapitolu. Veľkou výhodou pre každého bude, ak bude mať danú kapitolu prečítanú. Môžete si tiež pripraviť svoje otázky, ktoré potrebujete zodpovedať alebo si vyjasniť. Vítaní sú, samozrejme, aj tí, ktorí ju ešte nečítali.
V druhej kapitole prelomí Krišna svoje mlčanie a začína Ardžunovi odovzdávať tajomstvo Bhagavad Gíty ako jeho guru. Oboznamuje ho so skutočnou podstatou duše, átma, a predstavuje mu jeden zo základných pojmov Gíty: karma-jogu. Zistíme, čo je karma a ako nás ovplyvňuje naša pripútanosť k výsledkom svojich činov a k objektom túžob. O tom je kapitola 2.
Obsah kurzu: Prednáška, otázky a odpovede, diskusia
Kurz je bez registrácie, zadarmo, príspevky sú vítané. (IBAN: [REDACTED], do poznámky napíšte DAR)
Pripojiť sa môžete tu: https://us06web.zoom.us/j/86159587404
Ako sa pripojím k Zoom online videohovoru?
https://bhaktimarga.sk/online-darsan/zoom-tutorial/

Abhišékam
2023-06-17 16:00 - 18:00 | Zoom – videokonferencia | Ako sa pripojím k zoom videohovoru?
Robíte Jednoduchú púdžu aspoň 3 mesiace a máte túžbu ísť hlbšie do vzťahu so svojím božstvom? V tom prípade je kurz abhišékamu presne pre vás.
Rituál abhišékam reprezentuje úplné odovzdanie sa Bohu a je jedným z najkrajších rituálov, aké existujú. Pomáha zblížiť sa s božstvom a prináša človeka bližšie k jednote s Bohom. Počas abhišékamu svoje božstvo kúpeme v piatich elementoch, ktoré sú počas obradu ponúkané vo forme mlieka, jogurtu, ghí, medu a cukru. Tento obrad je prospešný nielen pre pudžárí (človeka vykonávajúceho obrad), ale aj pre prítomných ľudí a prostredie, kde sa obrad vykonáva.
Na kurze sa naučíte význam a symboliku jednotlivých krokov abhišékamu. Kurz je vyučovaný zrozumiteľným spôsobom tak, aby ste vedeli ihneď doma sami začať robiť obrad. Súčasťou kurzu je detailný manuál, v ktorom nájdete krok za krokom návod ako postupovať. Zároveň dostanete audio nahrávky mantier a video záznam, ako správne vykonávať abhišékam.
POŽIADAVKY NA ABSOLVOVANIE KURZU:
° absolvovali ste kurz Jednoduchej púdže
° praktizovali ste Jednoduchú púdžu minimálne 3 mesiace
POŽIADAVKY NA VYKONÁVANIE ABHIŠÉKAMU:
° máte vlastnú múrti (dostupné na bhaktishop.sk)
° máte púdža set a náčinie na abhišékam (dostupné na bhaktishop.sk)
CENA KURZU: 55€
Tohto kurzu sa môžete zúčastniť osobne v našom chráme v Leviciach alebo prostredníctvom ZOOM online video hovoru.
REGISTRÁCIA
Po registrácii na linku vám budú zaslané pokyny k platbe. Po obdržaní platby dostanete prístupové údaje k Zoom online videohovoru a po kurze vám zašleme sprievodné materiály.
Ako sa pripojím k Zoom online videohovoru?
https://bhaktimarga.sk/online-darsan/zoom-tutorial/
Viac informácií: ritualy@bhaktimarga.sk alebo 0904 947 805

Bhagavad Gítá, Kapitola 1. – Ardžunov nárek
2023-06-04 10:00 - 12:30 | Zoom – videokonferencia | Ako sa pripojím k zoom videohovoru?
Pred tisíckami rokov bolo na obrovskom bojovom poli uprostred chaosu, neistoty a strachu ľudstvu dané najvyššie poznanie, známe ako Bhagavad Gítá.
Toto poznanie je aktuálne aj v súčasnom svete, v súčasných podmienkach, pre súčasných ľudí. Pozývame vás na spoločné prechádzanie jednotlivými kapitolami Bhagavad Gíty s komentármi Paramahamsu Vishwanandu. Každý mesiac si prejdeme jednu kapitolu. Veľkou výhodou pre každého bude, ak bude mať danú kapitolu prečítanú. Môžete si tiež pripraviť svoje otázky, ktoré potrebujete zodpovedať alebo si vyjasniť. Vítaní sú, samozrejme, aj tí, ktorí ju ešte nečítali.
V prvej kapitole s názvom „Ardžunov nárek“ sa budeme snažiť pochopiť, prečo Ardžuna koná tak, ako koná, a čo praktické si môžeme z toho vziať do bežného života.
Obsah kurzu: Prednáška, otázky a odpovede, diskusia
Kurz je bez registrácie, zadarmo, príspevky sú vítané. (IBAN: [REDACTED], do poznámky napíšte DAR)
Pripojiť sa môžete tu: https://us06web.zoom.us/j/86159587404
Ako sa pripojím k Zoom online videohovoru?
https://bhaktimarga.sk/online-darsan/zoom-tutorial/

Jednoduchá púdža
2023-06-03 16:00 - 18:00 | Zoom – videokonferencia | Ako sa pripojím k zoom videohovoru?
Prostredníctvom rituálu uctievania zvaného púdžá si môžeme užívať sladkosť starostlivosti o Boha, akoby sme sa starali o akúkoľvek milovanú osobu. Svoje milované božstvo kúpeme, obliekame a kŕmime jedinečným spôsobom a tým vyjadrujeme svoju lásku a užívame si posvätný čas, ktorý spolu strávime. Ak umiestnite múrtí/božstvo na svoj oltár, musíte si byť vedomí, že to nie je len socha, ale niečo oveľa, oveľa viac – najmä potom, ako bola požehnaná. Múrti je manifestáciou božstva na tomto svete. Božstvo vstúpi do sochy, aby sme ho mohli pochopiť našou obmedzenou mysľou. Takýmto spôsobom sa jednoduchšie prepojíme s Bohom. Tento spôsob prepojenia a vybudovania si trvalého vzťahu s formou božstva je na duchovnej ceste veľmi silný a dôležitý.
Duchovná cesta je najmä cestou zažívania, a to vo forme tvorenia osobného vzťahu s Najvyšším. Jeden z efektívnych spôsobov ako si prehlbovať spoločný vzťah je práve púdžá. Počas tohto rituálu zapájame všetky zmysly. Oči sa pozerajú na božstvo, nos cíti vôňu parfumu či vonných tyčiniek, uši počujú mušľu, zvonec i mantry. Naše ústa ochutnávajú požehnané jedlo, bez ktorého by náš obrad nebol kompletný. A v neposlednom rade sa dotýkame svojho milovaného božstva. Takýmto spôsobom zamestnáme svoju myseľ a o to jednoduchšie môžeme ponoriť svoju myseľ do budovania svojho vzťahu s Bohom. Myseľ má dostatok podnetov, aby sa sústredila na púdžu namiesto vyrušujúcich myšlienok.
Púdžá prináša nielen transformáciu vedomia a taktiež nám pomáha zbaviť sa svojej negativity, aby sme boli schopní dostať a zvládnuť viac LÁSKY, ktorú nám náš gurudév/ištadéva neustále dáva.
CENA: 39€
REGISTRÁCIA
Po registrácii na linku vám budú zaslané pokyny k platbe. Po obdržaní platby dostanete prístupové údaje k Zoom online videohovoru a po kurze vám zašleme sprievodné materiály.
Ako sa pripojím k Zoom online videohovoru?
https://bhaktimarga.sk/online-darsan/zoom-tutorial/
Viac informácií: ritualy@bhaktimarga.sk alebo 0904 947 805

DUCHOVNÁ PÚŤ DO ÁŠRAMU 2023 SLOVENSKO-ČESKO-MAĎARSKÝ TÝŽDEŇ
2023-05-09 14:00 - 2023-05-15 10:00
MIESTO PÚTE
The Ashram – Shree Peetha NilayaAm Geisberg 1-8, 65321 Heidenrod Springen, Germany
KONTAKTNÁ OSOBA – KOORDINÁTOR POBYTOV
Nivedita+421 908 122 812pobyty@bhaktimarga.sk
ORGANIZÁTOR
Bhakti Marga Slovensko o. z.Horša 126, 934 01 Levice

DUCHOVNÁ PÚŤ DO ÁŠRAMU 2023

Nájdite si čas na to, aby ste sa odpútali od každodennej rutiny a priveďte Boha do každého okamihu svojho života. Duchovná púť do Shree Peetha Nilaya vám poskytne úžasnú príležitosť ponoriť sa hlbšie do toho, čo znamená byť na ceste bhakti, a inšpirovať sa ostatnými na tejto ceste.
To, čo dostávate od Boha, nie je len pre vás, ale aj na to, aby ste sa o to podelili s ostatnými a pripomínali ľuďom Božiu lásku. – Paramahamsa Vishwananda
Paramahamsa Vishwananda často hovorí o tom, aké dôležité je naučiť sa viac o našej duchovnej ceste a jasne pochopiť skutočný zmysel života. Keď ste na svojej ceste rozhodní, inšpiruje to ostatných k zmene a pomáha to pozdvihnúť všetkých okolo vás. Žiť bhakti znamená klásť Pána na prvé miesto vo všetkom, čo robíte, a to sa dosahuje tým, že máte jasný cieľ, rozširujete svoje vedomosti, venujete sa dôslednej duchovnej praxi a ste pevní vo svojom odhodlaní.

ČO VÁS ČAKÁ

Duchovná púť do ášramu je navrhnutá tak, aby ste zažili radosť a ľahkosť každodenného života bhakti. Počas pobytu sa zoznámite s rôznymi spôsobmi prežívania, vyjadrovania a pestovania bhakti, ako aj s tým, ako ju začleniť do svojho životného štýlu.
Okrem času stráveného s Paramahamsom Vishwanandom si budete môcť rozšíriť svoje obzory prostredníctvom lekcií zo štyroch duchovných ramien Bhakti Margy: vzdelávanie, joga a meditácia, duchovné umenie a rituály. Získané vedomosti a zručnosti vám pomôžu uvedomiť si a živiť svoj jedinečný osobný vzťah s Bohom.

AKTIVITY

Aktivity s Paramahamsom Vishwanandom

Exkluzívny Satsang a Daršan (prístupné len pre účastníkov púte)
Gurudév môže tiež dať spontánne satsangy pre všetkých v ášrame

ŠTYRI DUCHOVNO-VZDELÁVACIE MODULY

Vzdelávacie prednášky (začiatočnícka a pokročilá úroveň)Modul prednášok pre začiatočníkov sa zameria na základy Gurudžího učenia, vrátane hinduizmu a vaišnavizmu, ich aplikáciu a praktizovanie v každodennom živote. Na prednáškach sa bude skúmať zdanlivá zložitosť pôvodnej vízie hinduizmu a tiež sa bude definovať, čo to znamená byť vaišnava, najmä v kontexte Bhakti Margy, pričom sa bude skúmať teológia, filozofia a metodológia tejto neuveriteľnej časti hinduizmu.
Modul prednášok pre pokročilých sa zameria na Gurudžího učenie o rôznych posvätných písmach, ku ktorým Gurudží poskytol svoj komentár. Prednášky budú spájať múdrosť z Bhagavad Gīty, Śrīmad Bhāgavatamu, Nārada-bhakti-sūtry a Mukunda-mālā-stotramu, aby vám pomohli lepšie pochopiť cestu Bhakti Margy a prehĺbiť vaše spojenie s Guruom a Bohom.
Joga a meditácia – Jogový modul zdôrazňuje úlohu, ktorú joga a meditácia zohrávajú na duchovnej ceste. Zoznámite sa s rôznymi praktikami jogy a meditácie Bhakti Margy a získate špecifické učenie o mudrách, pokyny pre pokročilé cvičenia a prehľad filozofie krijá a bhakti-jogy.
Duchovné umenie (Možnosť výberu jedného alebo dvoch? 1,5-3 hodinových kurzov) – Modul duchovného umenia vám dáva príležitosť preskúmať kreatívnu stránku duchovna. Tieto zážitkové kurzy vám dávajú možnosť vyjadriť svoju lásku a oddanosť spôsobom, ktorý vás najviac oslovuje.

Kreatívna meditácia maľovaním
Spievanie bhadžanov
Mrdanga
Tanec pre Boha: začiatočníci a pokročilí*

Rituály (Voľba jedného 2,5-4 hodinového kurzu) – Modul rituálov vám umožní naučiť sa niekoľko základných rituálov uctievania, ktoré môžete vykonávať doma. Tieto rituály sú základnou súčasťou našej Bhakti Marga cesty a každý z nich vám umožní hlbšie sa spojiť s Bohom.

Jednoduchá púdžá
Abhišékam*
Jadžňa*
Védske čantovanie – úroveň začiatočník a pokročilý*
Tvorba kvetinových girlánd

* Nemôžeme zaručiť, že budú ponúknuté všetky kurzy, pretože to závisí od toho, koľko ľudí sa prihlási na kurzy rôznych úrovní, a od dostupnosti učiteľov a miestností.
Voliteľné aktivity (podľa časových možností a dostupnosti)
Chrámové modlitby

Každodenné ranné a večerné modlitby
Každodenné ranné satsangy o Śrīmad Bhāgavatame
Každodenné večerné Divya-prabhandam satsangy
Večerné áratí: hlavný chrám a vonkajšie mandíry

Joga a meditácia

Každodenný verejný OM Chanting (1 hodina)
Mahá OM Chanting s účastníkmi púte
Parikrama – tichá džapa prechádzka
Skupinové cvičenie Atma Kriya Jogy

Séva (nezištná služba)Detský program (vek 0-9) k dispozícii len po predchádzajúcej rezervácii prostredníctvom koordinátora púte.

UBYTOVANIE

Ášram má obmedzené možnosti ubytovania a prednosť majú účastníci celej duchovnej púte pred účastníkmi čiastkových podujatí a verejnosťou. Ak si chcete rezervovať izbu a prihlásiť sa na aktivity púte, kontaktujte koordinátora pobytov Bhakti Margy. (pozri nižšie)

CENA

Cena sa pohybuje od 125€ do 395€ v závislosti od ubytovania a stravy.

Celý balík od SPN 5 v cene 395€– Kapacita je naplnenáObsah balíka:– ubytovanie v 5 posteľovej izbe (6 nocí), plná penzia 270€– prednášky a kurzy 125€
Celý balík od SPN 3 v cene 485€– Kapacita na ženských izbách naplnená– Kapacita na mužskych izbách naplnenáObsah balíka:– ubytovanie v 3 posteľovej izbe (6 nocí), plná penzia 360€– prednášky a kurzy 125€
Bez ubytovania v SPN, plná penzia, prednášky a kurzy v cene 305€Obsah balíka:– plná penzia 180€– prednášky a kurzy 125€
Len prednášky (bez ubytovania a stravy) 125€
Dieťa 6-15 rokov vrátane na 3 posteľ. izbe 90€– cena je obsahuje ubytovanie a plnú penziu
Dieťa 6-15 rokov vrátane na 5 posteľ. izbe 67,50€ – kapacita je naplnená– cena je obsahuje ubytovanie a plnú penziu

REGISTRÁCIA A KONTAKT
Registrovať sa môžete najneskôr do nedele 16. 4. 2023.Vaša registrácia je záväzná po pripísaní sumy podľa výberu.
Ak máte záujem o pobyt a nemôžete zaplatiť požadovanú sumu naraz, je možné, po konzultácii s finančným oddelením, využiť splátkový kalendár.
Ak ste občanom Slovenska a chcete sa zúčastniť na tomto podujatí, registrovať sa môžete tu:
Registračný formulár: https://bhaktimarga.sk/reg-formular-duchovna-put-2023/
Koordinátor pobytov, uvedený nižšie, vám môže poskytnúť ďalšie podrobnosti, ako aj odpovedať na vaše otázky o cenách a pomôcť vám rezervovať si izbu v ášrame. Ak by ste chceli prísť s deťmi, opýtajte sa aj na detský program.

ZRUŠENIE REZERVÁCIE

Ak sa nemôžete zúčastniť, buďte ohľaduplní a zrušte svoju registráciu, aby ste uvoľnili miesto pre ostatných.

VÉDSKE ČANTOVANIE
2023-05-06 18:00 - 19:30, 2023-04-29 18:00 - 19:30, 2023-04-22 18:00 - 19:30, 2023-04-15 18:00 - 19:30 | Zoom – videokonferencia | Ako sa pripojím k zoom videohovoru?
Príprava daršanového čantovania pokračuje každú sobotu do odvolania.
Úroveň 3 – pokročilý
Cena kurzu: Zadarmo s možnosťou dobrovoľného príspevku
REGISTRAČNÝ FORMULÁR
Viac informácií na ritualy@bhaktimarga.sk alebo na telefónnom čísle 0904 947 805
AKO SA PRIPOJÍM K ZOOM ONLINE VIDEOHOVORU?
Aplikáciu Zoom si môžete stiahnuť do telefónu, tabletu, notebooku, aj stolného počítača.
Stiahnite si ju tu: https://zoom.us/download
Keď dostanete od lektora pozvánku, uvidíte v nej pripojený odkaz na online stretnutie. Kliknite na odkaz. Ak sa vám nepodarilo stiahnuť si aplikáciu Zoom, budete vyzvaní k stiahnutiu a spusteniu teraz. Ak už Zoom máte nainštalovaný, bude potrebné zadať iba heslo z lektorovej pozvánky. V prípade, že odkaz nefunguje, zadajte ID miestnosti a následne heslo.
Tu sa dozviete ako si stiahnuť aplikáciu Zoom a ako sa pripojiť na stretnutie.

Šrí Rámánudžáčárja džajantí
2023-04-25 19:00 - 22:00 | Zoom – videokonferencia | Ako sa pripojím k zoom videohovoru?
Šrí Rámánudžáčárja džajantí je oslavou veľkej osobnosti, ktorej láska k ľudstvu bola taká veľká, že mantru óm namó nárájenája zdieľaľ so svetom aj napriek prísľubu, že ju nikdy nevyzradí. Bol presvedčený, že keď sa mu ju po veľkom úsilí podarilo získať, tak by nemala zostať utajená a šancu dosiahnuť realizáciu pomocou tejto mantry by mali dostať všetci ľudia. Bol ochotný znášať ťažké karmické dôsledky do konca svojho bytia ako trest za jej prezradenie.
Program:
Satsang o Šrí Rámánudžáčárjovi
Spoločná prax mantry óm namó nárájenája prostredníctvom Atma Kriya Yogy.
Vstupné: zadarmo
Ak by ste chceli finančne podporiť Bhakti Margu Slovensko, môžete tak urobiť na účet [REDACTED].
Tešíme sa na všetkých, čo sa k tejto vibrácii pripoja a spoločne si užijeme cvičenie Atma Kriya Yogy.
Pozývame vás pripojiť sa k online oslave cez aplikáciu Zoom tu:
https://us06web.zoom.us/j/84619052742
Meeting ID: 846 1905 2742
Tu sa dozviete ako si stiahnuť aplikáciu Zoom a ako sa pripojiť na stretnutie.

SPOLOČNÉ CVIČENIE ATMA KRIYA YOGY
2023-04-23 10:00 - 11:30, 2023-04-09 10:00 - 11:30 | Zoom – videokonferencia | Ako sa pripojím k zoom videohovoru?
Pozývame vás na spoločné cvičenie Atma Kriya Yogy. Milí krijá jogíni prinášame Vám aktivitu, počas ktorej sa môžeme navzájom prepojiť, zažiť lásku a hĺbku krije spoločnou praxou online.
Vrelo odporúčané skupinové cvičenie Atma Kriya Yogy, uľahčuje koncentráciu na svoju prax. Zároveň je úžasné vedieť, že rodina krijá jogínov cvičí súčasne s vami.
Zamerajte sa na lásku vo vašom vnútri a pripojte sa k nám.
Vstupné: zadarmo
Ak by ste chceli finančne podporiť Bhakti Margu Slovensko, môžete tak urobiť na účet [REDACTED]. Do poznámky prosím uveďte DAR.
Pozývame vás pripojiť sa k online cvičeniu cez aplikáciu Zoom tu:
Join Zoom Meeting
https://us06web.zoom.us/j/86547623694
Meeting ID: 865 4762 3694
Tu sa dozviete ako si stiahnuť aplikáciu Zoom a ako sa pripojiť na stretnutie.

Séva v záhrade chrámu Paramahamsu Vishwanandu, Šrí Šrí Rádhá Dajájutája Krišna
2023-04-15 10:00 - 18:00 | Levice, Levice, Levice
Príďte stráviť deň v záhrade chrámu Paramahamsu Vishwanandu, Šrí Šrí Rádhá Dajájutája Krišna. Opäť je tu jar a s ňou aj krásna príležitosť stráviť deň so sanghou a spoločne pripraviť kvetinovú záhradu pre Rádhu a Krišnu. Tešíme sa na vás.
Vstupné: dobrovoľný príspevok v ľubovoľnej výške
Registrácia: REGISTRAČNÝ FORMULÁR
Program:
10.00 Séva v záhrade
Viac informácií:
Jedlo je zabezpečené
chram@bhaktimarga.sk
alebo 0948 109 927 (Radhi)
